《为丘彦良题牧谿〗和尚千雁图》
明代·刘基

往时惠崇昼芦雁，对之如在江湖游。
只今此图又精妙，中有千里潇湘秋。
乃知浮屠性多巧，意匠不与凡夫俦。
吴松江长具区阔，天目虎丘青一发。
西风九月粳稻黄，朔雁飞来翼相戛。
农夫苦饥雁独饱，此意画师应识察。
近者分明辨羽毛，远者缥缈瞻秋毫。
或乘飘风入烟霄，或翳落日沉隍濠。
起如武侯布八阵，集如万舞回旌旄。
眠沙卧草鸣且翱，喋呷藻荇乱蓬蒿。
木空穗尽却归去，紫塞漠漠春云高。
我家南山限苍岭，雁飞不到川路永。
深林大谷蛇豕盛，愁向他乡抚虚景。
人言鸿雁比弟兄，我有兄弟隔两城。
题诗卷画谢客去，无使感怆伤中情。

作者简介：刘基（1311年7月1日－1375年5月16日）字伯温，谥曰文成，元末明初杰出的军事谋略家、政治家、文学家和思想家，明朝开国元勋，汉族，浙江文成南田（原属青田）人，故时人称他刘青田，明洪武三年（1370）封诚意伯，人们又称他刘诚意。武宗正德九年追赠太师，谥号文成，后人又称他刘文成、文成公。他以神机妙算、运筹帷幄著称于世。刘伯温是中国古代的一位传奇人物，至今在中国大陆、港澳台乃至东南亚、日韩等地仍有广泛深厚的民间影响力。